[{"text_idx": "#000003", "text": "Doktorino Raveloharison Mioranantenaina, pli konata kiel Miora Raveloharison, naskig\u0302is la 20an de au\u0306gusto 1980 en Antananarivo, la c\u0302efurbo de Madagaskaro. S\u0302i estas lertigistino kaj nuntempa membro de la Afrika Komisiono de Universala Esperanto-Asocio, respondeca pri virino agado kaj kulturo. S\u0302i kaj la edzo estas gepastoroj, gepatroj de juna filo Jonathan."}, {"text_idx": "#000006", "text": "Frue post s\u0302ia lernado s\u0302i komencis korespondi kun aliaj malagasaj esperantistoj kaj ekaktivis en la landa movado. S\u0302i partoprenas en diversaj agadoj, movadaj, edukaj kaj socicelaj. S\u0302i ofte prelegas, gvidas trejnadojn, organizas konferencojn kaj kongresojn, diversfoje dividante siajn spertojn, cele c\u0302efe al la evoluigo de junulinoj kaj virinoj. Kun Alexandrine Omba el D. R. Kongo s\u0302i fondis Esperantistan Virinan Asocion en Afriko (EVAA) kaj en 2018 organizis la 1an Afrikan Kongreson por Virinoj (AKVo), kiu okazis en Madagaskaro. S\u0302i nuntempe estas en sia dua mandato kiel membro de la Afrika Komisiono de UEA. Ekde 2008 s\u0302i ankau\u0306 estas prezidantino de madagaskara sekcio de Kristana Esperantista Ligo Internacia. S\u0302i estas kunlaboranto en agado de la Universitato de Sevilo, kunordigita de Prof. Vicente (Viko) Manzano Arrondo. S\u0302i lastatempe kunlaboras kun aliaj malagasaj esperantistoj por revigligi la landan asocion de UEA kaj c\u0302iujn sekciojn de aliaj Esperanto-organizoj en Madagaskaro."}]